Телеграми
Војислав Илић 

<poem>
   Академији наука
                   Париз
Геније људскога рода,
Наш Богдан Поповић млади,
Јавите, је ли већ стигô
И шта међ вама ради?

                     '„Брка“          Брци                    БеоградБогдан је још јуче стигô,
И јављамо вам ово:
У част је његову Ренан
Држао поздравно слово.
Париз је окићен сјајно,
Заставе свуда се дижу,
А депутати разни
Из целе Француске стижу.
И Сарду, Зола и Феље
Јутрос су код њега били,
После је и Греви дошô
И шампањ заједно пили.
Не могу чланови наши
Да му се надиве сити,
У Академији ће сутра
Свечана седница бити.
                  „Академија наука“1. октобар 1887.</poem>

 Извори 

 Војислав Илић: Лирско песништво, страна 63, Вук Караџић, Београд.

Војислав Илић